Պատգամաւորական ժողովը ունի հետեւեալ պարտականութիւնները՝ կատարում է առաջնորդի կամ առաջնորդական տեղապահի ընտրութիւն կամ հրաժարեցում. հաստատում է անձնական իրաւունքի օրէնքները եւ յղում կաթողիկոսին՝ առ ի վաւերացում. քննարկում եւ հաստատում է Թեմական եւ Կրօնական խորհուրդների եւ Հաշւեքննիչ մարմնի նիւթաբարոյական տեղեկագրերը եւ տարեկան նախահաշիւները. մշակում եւ հաստատում է թեմի ազգային-հասարակական եւ տնտեսական գործունէութեան ընդհանուր ծրագիրը եւ քաղաքականութիւնը. իր կամ համայնքի անդամներից ընտրում է Թեմական խորհուրդ, Կրօնական խորհուրդ եւ Հաշւեքննիչ մարմին. քննարկում է Կիլիկիոյ կաթողիկոսութեան ազգային Ընդհանուր ժողովի օրակարգը եւ հաստատում է Թեմական եւ Կրօնական խորհուրդների սոյն ժողովին ուղղւած զեկոյցը. ընտրում է ազգային Ընդհանուր ժողովի եւ կաթողիկոսի ընտրութեան ժողովի պատգամաւորներին. քննարկում եւ հաստատում է առաջնորդարանի կանոնագրութիւնները եւ կատարում անհրաժեշտ փոփոխութիւններ. հաստատում է թեմական-եկեղեցական տուրքերը...